קלי פרסטון

קלי פרסטון (באנגלית: Kelly Preston;‏ 13 באוקטובר 1962 – 12 ביולי 2020) הייתה שחקנית ודוגמנית אמריקאית, הייתה אשתו של השחקן ג'ון טרבולטה. קלי פרסטון נולדה בשם קלי קָמָלֵלֵהוּאָה סמית (Kelly Kamalelehua Smith) בהונולולו שבהוואי. שמה האמצעי פירושו בפולינזית "גן פרחי ברזילי". אמה, לינדה, הייתה מנהלת מרכז בריאות הנפש ואביה, שעבד בחברה חקלאית, טבע כאשר פרסטון הייתה בת שלוש. אמה נישאה בשנית לפיטר פלציס, מנהל כוח אדם, שאימץ אותה לאחר מכן. יש לה אח-למחצה בשם כריס. בגיל חמש עברה עם הוריה לעיראק וכן התגוררה תקופה מסוימת באדלייד שבאוסטרליה. היא התגלתה על ידי צלם אופנה בגיל שש עשרה באוסטרליה והחלה להופיע במספר מודעות פרסום. לאחר שובה להוואי החלה לימודים במכינה בהונולולו ולמדה דרמה ותיאטרון באוניברסיטת דרום קליפורניה. כאשר הייתה בת 17, היא נבחנה לתפקיד הראשי בסרט "הלגונה הכחולה" אך הפסידה לברוק שילדס. את תפקידה הראשון בטלוויזיה קיבלה ב-1980, בסדרת המשטרה "הוואי חמש-אפס", בעונה האחרונה שלה. בשנת 1982 שיחקה במספר פרקים באופרת הסבון "קפיטול" ברשת CBS. בין תפקידיה הבולטים בקולנוע, שיחקה בסרטים "תאומים", "ג'רי מגווייר", "מצאת החמה עד צאת הנשמה" ו"הקדוש מכולם". בשנת 2003 שיחקה בסרט "דיילת בעננים". באותה השנה שיחקה בסרט שובר הקופות "מה שבחורה רוצה". בשנת 2004 הופיעה בקליפ של השיר She Will Be Loved של להקת מארון 5. בשנת 2005 גילמה אמא גיבורת על בסרט הילדים "תיכון בהיי", ובשנת 2008 שיחקה בסרט "המעגל העשירי" המבוסס על ספר מאת ג'ודי פיקו. ב-2010 היא שיחקה את אמה של מיילי סיירוס בסרט הדרמה "השיר האחרון". בטלוויזיה היא שיחקה בין היתר בסדרות "ג'ואי", "מדיום" ו-"CSI סייבר". בנוסף שימשה כדוברת של חברת מוצרי הטיפוח ניוטרוג'ינה. פרסטון הייתה נשואה לשחקן קווין גייג משנת 1985. השניים התגרשו לאחר שנתיים ב-1987. בנוסף, הייתה לה מערכת יחסים קצרה עם ג'ורג' קלוני. לאחר מכן הייתה מאורסת לצ'ארלי שין ב-1990, אך הקשר הסתיים לאחר שירה בה בזרוע בטעות. את ג'ון טרבולטה הכירה בעת צילומים לסרט "המומחים" בשנת 1987. השניים נישאו בפריז בספטמבר 1991 בטקס שניהל כומר סיינטולוג (בני הזוג חברים בדת הסיינטולוגיה) ומכיוון שטקס נישואין כזה לא הוכר בארצות הברית, נישאו בשנית בפלורידה, שנה לאחר מכן. בשנת 1992 נולד בנם הבכור, ג'ט, שאובחן כאוטיסט ונפטר כתוצאה מהתקף אפילפטי בגיל 16, במהלך חופשת חג מולד משפחתית. בשנת 2000 נולדה בתם אלה בְּלוּ, ובנובמבר 2010 נולד בן נוסף, בנג'מין. פרסטון נפטרה ב-12 ביולי 2020 לאחר מאבק של שנתיים במחלת סרטן השד, 11 שנים לאחר מות בנה, ג'ט. מ-10 עד חצות (1983) כריסטין (1983) סופת מתכת: ההשמדה של ג'ארד-סין (1983) מיסצ'יפ (1985) מעריץ אלמוני (1985) מחנה חלל (1986) מלכודת 52 (1986) אהבה בסטייק (1987) אהבה מכל הלב (1987) אשת האמזון על הירח (1987) תאומים (1988) המומחים (1989) רק אתה (1992) כמו אוויר לנשימה (1995) החברות של רות (1996) ג'רי מגווייר (1996) מצאת החמה עד צאת הנשמה (1996) מכורים לאהבה (1997) אין מה להפסיד (1997) ג'ק פרוסט (1998) הקדוש מכולם (1998) בשם האהבה (1999) הקרב על כדור הארץ (2000) מפגש סוער (2001) דיילת בעננים (2003) חתול תעלול (2003) מה שבחורה רוצה (2003) מת על ההספד (2004) מכתב חוזר (2004) תיכון בהיי (2005) גשרים שבורים (2006) גזר דין מוות (2007) המעגל העשירי (2008) מזל תאומים (2009) העסקן (2010) השיר האחרון (2010) גוטי (2018) Off the Rails‏ (2021) מדיה וקבצים בנושא קלי פרסטון בוויקישיתוף אתר האינטרנט הרשמי של קלי פרסטון קלי פרסטון, ברשת החברתית אינסטגרם קלי פרסטון, במסד הנתונים הקולנועיים IMDb (באנגלית) קלי פרסטון, באתר AllMovie (באנגלית) קלי פרסטון, באתר Rotten Tomatoes (באנגלית) קלי פרסטון, במסד הנתונים הקולנועיים KinoPoisk (ברוסית) קלי פרסטון, באתר "Find a Grave" (באנגלית) אודות צ'ארלי שין באתר CBS Death Certificate: John Travolta's Son Died of a Seizure אתר ABC מ-5 בינואר 2009 Elizabeth Leonard and Karen Mizoguchi, Kelly Preston Dies of Breast Cancer at 57: 'She Was a Bright, Beautiful and Loving Soul'. People, July 13, 2020 Karen Mizoguchi, John Travolta Mourns Death of Wife Kelly Preston: Her 'Love and Life Will Always Be Remembered'. People, July 13, 2020